別才仲
作者：呂本中
朝代：宋

paragraphs: 憶子丱角時，單衣小襦褂。
見我不能拜，笑語多自誤。
初看讀孝經，旋即絕文字。
先姑謂我言，爾曹頗相似。
悠悠二十年，歷歷眼中事。
江河坐乖隔，清□謾佳句。
堂堂曾定州，許爾天下士。
自爾憂患多，頗復慰漂寓。
故人薄□腸，子猶披情素。
胸次磈礧盡，皆是濟世具。
從來人中英，俗子眼中刺。
子行多邅迴，無與此曹遇。